โรลส์-รอยซ์

ข้อมูลสำหรับสื่อมวลชน

เผยโฉม **ROLLS-ROYCE WRAITH EAGLE VIII**

คอลเลคชันผลิตพิเศษ พร้อมให้จับจองแล้วเพียง 1 คันในประเทศไทย

23 **พฤษภาคม** 2562**, กู๊ดวูด**

**โรลส์-รอยซ์ มอเตอร์ คาร์ส ได้เปิดตัวรถยนต์คอลเลกชันพิเศษล่าสุด “เรธ อีเกิล** 8(Wraith Eagle VIII)” **ณ งาน** Concorso d’Eleganza Villa d’Este **ปีนี้ ซึ่งจัดขึ้นในวันที่** 24-26 **พฤษภาคมที่ผ่านมา ริมทะเลสาบโคโม ประเทศอิตาลี ทีม** Bespoke Collective **ของโรลส์-รอยซ์ ได้สรรสร้างเรธ อีเกิล** 8 **ให้เป็นยนตรกรรมที่สืบสานและถ่ายทอดเรื่องราวอันยิ่งใหญ่ของเหตุการณ์ควรค่าแก่การจารึกที่สุดในศตวรรษที่** 20

**กัปตันจอห์น อัลค็อก (**Captain John Alcock) **และร้อยโทอาร์เธอร์ บราวน์** (Lieutenant Arthur Brown) **ปฏิบัติภารกิจเหินเวหาบนน่านฟ้าที่ยังไม่เคยมีใครได้สำรวจมาก่อน คือการบินข้ามมหาสมุทรแอตแลนติกแบบไม่หยุดพักได้สำเร็จเป็นครั้งแรกเมื่อเดือนมิถุนายน ปี** 2462 **ซึ่งเป็นช่วงเวลาเดียวกันกับเซอร์เฮนรี รอยซ์ กัปตันอัลค็อกและร้อยโทบราวน์บินต่อเนื่องจากเซนต์จอห์นส์ นิวฟาวด์แลนด์ ไปถึงคลิฟเดน ไอร์แลนด์ ด้วยอากาศยานดัดแปลงจาก** Vickers Vimy **ซึ่งถูกใช้ทิ้งระเบิดระหว่างช่วงสงครามโลกครั้งที่** 1 **เครื่องบินปีกคู่ถูกขับเคลื่อนด้วยเครื่องยนต์โรลส์-รอยซ์ อีเกิล** 8 **ทวิน** 20.3 **ลิตร** 350 bhp **ซึ่งยานยนต์ในคอลเลกชันล่าสุดได้ถูกตั้งชื่อตามชื่อของเครื่องยนต์อันทรงพลังนี้เอง โรลส์-รอยซ์เฉลิมฉลองวาระครบรอบ** 100 **ปีแห่งเกียรติภูมินี้ ด้วยคอลเลกชันอันร่วมสมัยที่****สามารถเข้าถึงนักผจญภัยในยุคปัจจุบัน โดยในขณะเดียวกันก็แสดงออกถึงการให้เกียรติและระลึกถึงเหล่าบุคคลผู้เปลี่ยนแปลงหน้าประวัติศาสตร์**

**“ผมบอกไม่ถูกเลยว่าประทับใจอะไรมากที่สุด – ระหว่างความมุทะลุ ความมุ่งมั่น ทักษะ ความเชี่ยวชาญทางวิทยาศาสตร์ เครื่องบิน เครื่องยนต์โรลส์-รอยซ์ หรือโชคของพวกเขา” เซอร์วินสตัน เชอร์ชิลได้กล่าวไว้ หลังการเดินทางอันห้าวหาญที่นำความก้าวหน้าเกินหยั่งถึงมาสู่ยุคศตวรรษที่** 20

**กัปตันอัลค็อกและร้อยโทบราวน์ได้สร้างตำนานและกลายเป็นส่วนหนึ่งของกลุ่มคนที่พิเศษที่สุดในโลกเทียบเคียงโดนัลด์ แคมป์เบล, ซีบีอี** (Donald Campbell, CBE) **บุคคลเหล่านี้เป็นผู้ก้าวข้ามขีดจำกัดความพยายามของมนุษย์เดิมๆ เพื่อสร้างสถิติใหม่ๆ ที่แทบเป็นไปไม่ได้ทั้งบนบก ในน้ำ และในอากาศ โดยสิ่งหนึ่งที่พวกเขามีร่วมกันก็คือพลังแห่งโรลส์-รอยซ์**

**นักบินทั้งสองต้องฝ่าฟันทุกความท้าทายเท่าที่นักบินคนหนึ่งจะพบเจอได้ โดยเครื่องยนต์โรลส์-รอยซ์ อีเกิล** 8 **เป็นส่วนประกอบเพียงหนึ่งเดียวที่พิสูจน์ถึงความแข็งแกร่ง เครื่องยนต์นี้เป็นดังขุมกำลังในการเดินทางทางอากาศด้วยความเร็วที่เหนือคาดโดยเฉลี่ย** 115 **ไมล์ต่อชั่วโมง อุปสรรคและอันตรายที่พวกเขาพบเจอนั้นก็เกินที่จะประเมินได้ วิทยุและเครื่องมือนำทางของพวกเขาขัดข้องและใช้งานไม่ได้ในแทบจะทันที ทำให้ทั้งสองต้องบินยามค่ำคืนโดยปราศจากความช่วยเหลือผ่านหมู่เมฆทึบและหมอกอันหนาวเย็นยาวนานหลายชั่วโมง ในบางครั้งก็ต้องบินกลับหัว จนในท้ายที่สุดพวกเขาก็หลุดพ้นจากกลุ่มเมฆ และอาศัยความเชี่ยวชาญด้านทิศทางอันเป็นเลิศของร้อยโทบราวน์ บินผ่านหมู่ดาวไปสู่ชายฝั่งของไอร์แลนด์ได้สำเร็จ**

**มร. ทอร์สตัน มูเลอร์-ออทเวิส ประธานเจ้าหน้าที่บริหารโรลส์-รอยซ์ มอเตอร์ คาร์ส กล่าวว่า *“เรธ อีเกิล*** *8* ***เป็นการแสดงความเคารพต่อวีรชน และเป็นตัวละครเอกของเหล่าผู้มีวิสัยทัศน์ในปัจจุบัน คอลเลกชันล่าสุดของโรลส์-รอยซ์นี้แสดงให้ประจักษ์ถึงความชำนาญอันเหนือชั้นของทีม*** *Bespoke Collective* ***ของเราที่*** *Home of Rolls-Royce* ***ในกู๊ดวูด เวสต์ ซัสเซกซ์ ยนตรกรรมสั่งผลิตพิเศษหรือ*** *Bespoke* ***ยังคงเป็นเพชรยอดมงกุฎของแบรนด์ ซึ่งรังสรรค์สินค้าลักซ์ชัวรีที่สวนกระแสของแมสลักซ์ชัวรีทั่วไปที่ไม่สามารถตอบความต้องการของลูกค้าได้อย่างสมบูรณ์แบบ”***

**ภายนอกยนตรกรรมเรธ อีเกิล** 8 **คอลเลกชัน เป็นการรำลึกถึงการผจญราตรีของกัปตันอัลค็อกและร้อยโทบราวน์ สีกันเมทัลตัดด้วยสีเซลบี เกรย์** (Selby Grey) **ซึ่งโทนสีเหล่านี้ถูกแบ่งส่วนโดยเส้นสายทองเหลือง สื่อนัยยะถึงรายละเอียดที่อยู่ด้านใน กระจังสีดำด้านหน้าได้รับอิทธิพลอย่างแจ่มชัดจากเครื่องยนต์โรลส์-รอยซ์ อีเกิล** 8 **ที่ถูกติดตั้งอยู่บนเครื่องบินทิ้งระเบิด** Vickers Vimy **ส่วนของล้อรถยนต์ถูกเคลือบเงาเป็นบางส่วนด้วยโทนสีเทาเข้ม**

**ภายในตัวรถ การตกแต่งที่มีความบรรจงสะท้อนเฉดสีภายนอก หนังสีเซลบี เกรย์** (Selby Grey) **และสีดำถูกแต่งขอบด้วยทองเหลือง สื่อถึงกลิ่นอายของเครื่องวัดระยะทางหาเส้นรุ้งและเส้นแวงทองเหลืองซึ่งเป็นส่วนสำคัญต่อความสำเร็จของการเดินทางข้ามมหาสมุทรแอตแลนติกในครั้งนั้น ภายใต้การออกแบบที่ร่วมสมัย วัสดุทองเหลืองถูกใช้ในบริเวณสำคัญทั่วทั้งส่วนที่นั่งคนขับ ลำโพงหุ้มทองเหลืองแสดงระยะทางโดยประมาณกว่า** 1,880 **ไมล์ของไฟล์ทบินในตำนาน นอกจากนั้นโมโนแกรม ‘**RR’ **ยังถูกตกแต่งด้วยด้ายสีทองเหลืองบนที่วางแขน ความสว่างไสวของทองเหลืองช่วยเติมเต็มช่องใส่ของบริเวณประตู ในขณะที่ประตูด้านคนขับถูกตกแต่งด้วยแผ่นเหล็กสลักถ้อยแถลงของเชอร์ชิลต่อความสำเร็จอันยิ่งใหญ่ของนักบินทั้งสอง**

**ด้วยแรงบันดาลใจจากไฟล์ทบินยามราตรีของวีรบุรุษผู้กล้าหาญ แผงหน้าปัดด้านหน้ารถเปรียบดังวิวทิวทัศน์ซึ่งนักบินทั้งสองได้มีโอกาสชื่นชมในท้ายที่สุดเมื่ออากาศยานของพวกเขาบินฝ่าหมู่เมฆหมอกหนาออกมาได้ ด้วยเทคนิคและวิธีการที่ร่วมสมัยผสมผสานกับขนบแบบดั้งเดิม ไม้ยูคาลิปตัสรมควันผ่านการชุบสุญญากาศเป็นสีทองก่อนจะถูกนำไปเลี่ยมกับเงินและทองแดง เพื่อถ่ายทอดรายละเอียดอันสวยงามของภาพพื้นผิวโลกยามค่ำคืนเมื่อมองจากเบื้องบน การตกแต่งนี้ทอดยาวไปจนถึงคอนโซลกลาง มอบประสบการณ์ทางอารมณ์อันน่าดื่มด่ำให้แก่ผู้ครอบครองยานยนต์ ส่วนที่นั่งคนขับมีความสอดคล้องกับเพดานรถ ทางด้านล่างส่วนข้างของกลางตัวรถบุและเย็บด้วยด้ายทองเหลือง สื่อถึงเครื่องบิน** Vickers Vimy **เครื่องยนต์** V12 **ได้อย่างชัดเจน**

**นาฬิกาในยนตรกรรมโรลส์-รอยซ์มักถูกเปรียบเป็นเครื่องประดับอันมีค่าชิ้นหนึ่ง ลูกค้าหลากหลายท่านเลือกพื้นที่ขนาดกะทัดรัดส่วนนี้ในการบอกเล่าเรื่องราวยานยนต์ของพวกเขา เรธ อีเกิล** 8 **ก็เช่นกัน ผู้บุกเบิกที่กล้าหาญของเราพบว่าแผงหน้าปัดอุปกรณ์ของพวกเขาแทบกลายเป็นน้ำแข็งเนื่องจากระดับความสูงและสภาพอากาศอันย่ำแย่ แสงสว่างเพียงหนึ่งเดียวที่เหลืออยู่ในตอนนั้น มาจากแสงสีเขียวของแผงควบคุมและประกายไฟจากเครื่องยนต์กาบขวาของตัวเครื่องบิน**

**และเพื่อรำลึกต่อวีรกรรมดังกล่าว แผนก** Bespoke Collective **ของโรลส์-รอยซ์ได้ประกอบตัวนาฬิกาเข้ากับพื้นผิวที่ตกแต่งลูกเล่นเป็นน้ำแข็งอย่างอัจฉริยะ แสงสีเขียวเรืองรองส่องสว่างเมื่อขับขี่ในยามกลางคืน เข็มชั่วโมงสีแดงราวเข็มของเข็มทิศได้แรงบันดาลใจมาจากลวดลายเส้นสายบนแผงหน้าปัดนาฬิกา ในขณะที่พิกัดสถานที่ลงจอดอากาศยานถูกสลักไว้ด้านล่าง**

**ส่วนประกอบที่ทรงเสน่ห์ที่สุดของคอลเลกชันนี้คือเพดานห้องโดยสารที่สวยงามด้วยแสงดาว** Starlight Headliner **เส้นใยนำแสงไฟเบอร์** 1,183 **จุด แสดงถึงตำแหน่งของดวงดาวบนฟากฟ้าในช่วงเวลาของไฟล์ทบินในปี** 2462 **เส้นทางบินและหมู่ดาวต่างๆ ถูกถักร้อยด้วยเส้นด้ายทองเหลือง โดยเรื่องราวของชั่วขณะที่นักบินทั้งสองบินฝ่าหมูเมฆเพื่อใช้ดวงดาวนำทาง ถูกบอกเล่าผ่านเส้นใยนำแสงไฟเบอร์สีแดง ส่วนประกอบอย่างก้อนเมฆถูกตกแต่งลวดลาย นอกจากนั้นยังมีแผ่นเหล็กที่มีข้อความ “**The celestial arrangement at the halfway point 00:17am June 15th 1919, 50” 07’ Latitude North – 31”Longitude West” **เพื่อแสดงจุดครึ่งทางของการเดินทางครั้งประวัติศาสตร์นี้**

**ด้วยความตระหนักถึงความนิยมชมชอบของประชาชนชาวไทยต่อหัตถศิลป์อันวิจิตรประณีต ยนตรกรรมเรธ อีเกิล** 8 **คอลเลกชันจำนวน** 1 **คัน จากจำนวนจำกัดเพื่อการสะสมทั้งหมดเพียง** 50 **คันทั่วโลก จะเปิดให้ลูกค้าในประเทศไทยผู้มีความหลงไหลในความหรูหราและมีสายตาอันเฉียบคมได้ครอบครอง และเฉกเช่นเดียวกับยานยนต์เรธ อีเกิล** 8 **ทุกคัน ยนตรกรรมคันดังกล่าวจะถูกประกอบขึ้นด้วยมือ ณ** Home of Rolls-Royce **ในกู๊ดวูด เวสต์ ซัสเซกซ์ ศูนย์กลางแห่งความเป็นเลิศในการผลิตยนตรกรรมลักซ์ชัวรีระดับโลก**

**นายสุนทรพันธ์ เดชะเทศ ผู้จัดการทั่วไป โรลส์-รอยซ์ มอเตอร์ คาร์ส แบงคอก มีความยินดีที่ประเทศไทยได้ถูกเลือกให้เป็นหนึ่งในตลาดที่ได้จำหน่ายยนตรกรรมคันดังกล่าว “วัฒนธรรมไทยนั้นให้ความสำคัญกับทักษะทางหัตถศิลป์มาโดยตลอด และลูกค้าของเราก็มีความชื่นชอบงานฝีมือที่สวยงามและการสั่งผลิตพิเศษตามรสนิยมเฉพาะบุคคล เรธ อีเกิล 8 จึงเป็นดังการเฉลิมฉลองให้กับศิลปะของการสั่งผลิตพิเศษ และจะกลายเป็นดาวเด่นของคอลเลคชันพิเศษทั้งหมดอย่างแน่นอน”**

**หากท่านต้องการสอบถามเพิ่มเติมเกี่ยวกับยนตรกรรมเรธ อีเกิล** 8 **โปรดติดต่อโรลส์-รอยซ์ มอเตอร์ คาร์ส แบงคอก โทร** 02 670 6060

ข้อมูลสำหรับบรรณาธิการ

โรลส์-รอยซ์ มอเตอร์ คาร์ส (Rolls-Royce Motor Cars) เป็นบริษัทในเครือของบีเอ็มดับเบิลยู กรุ๊ป (BMW Group) มีสำนักงานใหญ่และฐานการผลิตอยู่ที่กู้ดวูด เวสต์ซัสเซก ซึ่งเป็นเพียงที่เดียวในโลกที่ยานยนต์ระดับซูเปอร์ลักซ์ชัวรีของบริษัททุกคันผ่านการประกอบด้วยมืออย่างปราณีตโดยพนักงานมากความชำนาญทั้งชายและหญิงกว่า 2,000 คน ทั้งนี้ โรลส์-รอยซ์ มอเตอร์ คาร์ส เป็นคนละบริษัท และไม่มีส่วนเกี่ยวข้องใด ๆ กับ บมจ. โรลส์-รอยซ์ ผู้ผลิตระบบขับดันและเครื่องยนต์อากาศยาน

**ข้อมูลเพิ่มเติม**

**ข่าวประชาสัมพันธ์ รวมถึงรูปภาพความละเอียดสูงและคลิปวิดีโอ สามารถดาวน์โหลดได้**จากเว็บไซต์ [PressClub](http://www.press.rolls-roycemotorcars.com/)

ติดต่อทีมงานฝ่ายการสื่อสารของ **โรลส์-รอยซ์ มอเตอร์ คาร์ส ได้ทั้งทาง** [**ทวิตเตอร์**](https://twitter.com/rollsroycemedia) **และ** [**อินสตาแกรม**](https://www.instagram.com/rollsroycemedia/)

ท่านสามารถดาวน์โหลดภาพความละเอียดสูงประกอบข่าวนี้ได้ [ที่นี่](https://rolls-roycemotorcarsapacoffice.box.com/s/9wbpfpg4reeife51no2jmwq98r3cyrwc)